b'\n_START_ARTICLE_\nPetar Drap\xc5\xa1in\n_START_PARAGRAPH_\nPetar Drap\xc5\xa1in (Turija kod Starog Be\xc4\x8deja, 15. studenog 1914. - Beograd, 2. studenog 1945.) general potpukovnik JNA. \xc4\x8clan KPJ od 1937.\n_START_SECTION_\n\xc5\xbdivotopis\n_START_PARAGRAPH_\nPoslije srednje tehni\xc4\x8dke \xc5\xa1kole studirao 1937. u Pragu, i iste godine odlazi u \xc5\xa0panjolsku, gdje sudjeluje u \xc5\xa0panjolskom gra\xc4\x91anskom ratu protiv Franca. Poslije sloma Republikanske vojske interniran u Francusku, partijskom vezom prebacio se u Zagreb. 1941. godine u Hercegovini organizira ustanak. Od 1. o\xc5\xbeujka 1945. zapovjednik je \xc4\x8cetvrte armije JA, koja je oslobodila Liku, Hrvatsko primorje, Istru i Trst. Poginuo nesretnim slu\xc4\x8dajem kao zapovjednik tenkovskih jedinica JA. Jedan izvor navodi da je po\xc4\x8dinio samoubojstvo. Narodni heroj od 24. srpnja 1953., posmrtno odlikovan Ordenom partizanske zvijezde sa zlatnim vijencem.'